Oligarhul indignat a jefuit posesiunile Arhidiecezei de Esztergom. Când cetățenii orașului Kassa (în slovacă: "Košice") l-au ucis pe Amade Aba, puternicul oligarh al regiunile nord-estice ale regatului (5 septembrie 1311) Matei Csák a încheiat o alianță cu fiii lui Aba împotriva regelui, care se situase de partea orașului Kassa. Trupele lui Matei Csák au eliberat Castelul Sáros (în slovacă: "Šarišský hrad"), asediat de rege, apoi au mărșăluit către Kassa. În Bătălia de la Rozgony armatele regelui au învins trupele lui Matei Csák și ale aliaților săi (15 iunie 1312). După bătălie, regele a ocupat teritoriile fiilor lui Amade Aba. Deși domeniul lui Matei a rămas nederanjat, ocuparea teritoriilor vecine de către rege a împiedicat extinderea lui.